Након што је завршио играчку каријеру, први тренерски ангажман био му је у истом клубу у којем је завршио играчку каријеру — ЦСА. Од 1982. до 2011. укупно је тренирао 22 екипе, од чега три репрезентације – Кувајт, Бразил и Португал. Са Бразилом је на Светском првенству у Јужној Кореји и Јапану 2002. године освојио титулу. На Европском првенству 2004. године са Португалом је дошао до финала, где је изгубио од Грчке. Осим у Бразилу, био је тренер у Кувајту, Јапану, Саудијској Арабији, Португалу, Енглеској и Узбекистану.